FER เผย Q3 ขาดทุนเพิ่มเป็น 47.75 ลบ. หลังมีค่าใช้จ่ายในการขาย-บริหารเพิ่มขึ้น
FER เผย Q3/58 ขาดทุน 47.75 ลบ. โดยขาดทุนเพิ่มขึ้น 62% จากปีก่อนขาดทุน 29.55 ลบ. หลังมีค่าใช้จ่ายในการขายและบริหารที่เพิ่มขึ้น ขณะที่ช่วง 9 เดือนแรกมีผลขาดทุน 117.3 ลบ. ขาดทุนเพิ่มขึ้น 26% จากปีก่อนที่มีผลขาดทุน 93.05 ลบ.
16 พ.ย. 2558

บริษัท เฟอร์รั่ม จำกัด (มหาชน) หรือ FER รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 47.75 ล้านบาท หรือขาดทุนสุทธิ 0.025 บาทต่อหุ้น ขาดทุนเพิ่มขึ้น 62% จากช่วงเดียวกันของปีก่อนที่มีผลขาดทุนสุทธิ 29.55 ล้านบาท หรือขาดทุนสุทธิ  0.048บาทต่อหุ้น
ขณะเดียวกันผลการดำเนินงานช่วง 9 เดือนแรกมีผลขาดทุนสุทธิ 117.43 ล้านบาท หรือขาดทุนสุทธิ 0.071 บาทต่อหุ้น ขาดทุนเพิ่มขึ้น 26% จากช่วงเดียวกันของปีก่อนที่มีผลขาดทุนสุทธิ 93.05 ล้านบาท หรือขาดทุนสุทธิ  0.151 บาทต่อหุ้น
ทั้งนี้ผลการดำเนินงานดังกล่าวที่ขาดทุนเพิ่มขึ้น เนื่องจากบริษัทมีอัตรากำไรขั้นต้นที่ลดลงจำนวน 20.97 ล้านบาท เนื่องจากมีการลดราคาสินค้าลง เพื่อระบายสินค้าออกสู่ตลาด มีค่าใช้จ่ายในการขายและบริหารที่เพิ่มขึ้นจำนวน 11.66 ล้านบาทและมีค่าใช้จ่ายภาษีเงินได้จากการปรับปรุงบัญชีสินทรัพย์ภาษีเงินได้รอการตัดบัญชีเพิ่มขึ้น